Mbwa aliyefunzwa kusikia

Mafunzo 
Mbwa ambao wanaweza kuwa mbwa wa kusikia hupimwa ili kubaini tabia zao sahihi na nia yao ya kufanya kazi. Baada ya kufaulu upimaji wa awali, hufundishwa utii wa msingi na kuzoeshwa mambo wanayoweza kukutana nayo katika maeneo ya umma, kama vile lifti, mikokoteni ya maduka, na aina tofauti za watu. Pia hufundishwa mafunzo ya kuitikia sauti, ambapo hujulishwa vifaa mbalimbali vya nyumbani au sauti nyinginezo, kama vile kengele za mlango.

Matokeo haya hutunzwa kwenye kumbukumbu. Baada ya kipindi hicho cha kuzoeshwa kijamii na mafunzo ya kuitikia sauti, ndipo wanapochukuliwa kuwa wamehitimu kikamilifu kwa ajili ya kazi ya kuwajulisha sauti.

Mbwa wa kusikia wanaweza kufundishwa kitaalamu kwa muda wa miezi mitatu tu, ingawa wengi hufundishwa kwa angalau mwaka mmoja. Kwa ujumla, mafunzo yanahusisha kumfundisha mbwa kutambua sauti fulani na kisha kumjulisha mmiliki wake kwa kumwongoza hadi kwenye chanzo cha sauti hiyo. Wanaweza pia kufundishwa kumjulisha na/au kumwongoza mbali na sauti, kama ilivyo katika kengele ya moto.

Baadhi ya watu viziwi au wenye matatizo ya kusikia huwafundisha wenyewe mbwa wao wa kusikia. Hata hivyo, mbwa kama hao huenda wasifikie viwango vilivyowekwa na Assistance Dogs International, na hivyo huenda wasiwe na haki kamili ya kuingia katika maeneo ya umma kama inavyotolewa na cheti cha idhini.

 Marejeo 

Jamii:Wiki4Inclusion Campaign in Tanzania
Jamii:Arusha Translation-a-thon